Το περιεχόμενο του όρου “persona” στο Ρωμαϊκό Δίκαιο:
Creators: name: Καραμανώλη, Ουρανία Εμμανουήλ
Publisher: name: Aristotle University of Thessaloniki
Year: 2014
Subjects: subject: Πρόσωπο
subject: Ρωμαϊκό
subject: Δίκαιο
subject: Persona
subject: Roman
subject: Law
subject: FOS: Law

description: Αντικείμενο της διατριβής ήταν η διερεύνηση του νομικού περιεχομένου του όρου persona όπως αυτός χρησιμοποιήθηκε σε κείμενα του ρωμαϊκού δικαίου. Σκοπό της έρευνας αποτέλεσε η κατανόηση των επιμέρους εννοιολογικών πτυχών του συγκεκριμένου όρου, η καταγραφή των νομοθετικών ρυθμίσεων στις οποίες χρησιμοποιήθηκε και η ανίχνευση του νομικού του περιεχομένου. Επιπλέον, προσδιοριστηκε ποιές κατηγορίες υποκειμένων περιλαμβάνονταν στα εννοιολογικά πλαίσια του όρου, τί επιδίωκε ο νομοθέτης με τη χρήση του συγκεκριμένου όρου σε κάθε περίπτωση και ποιό ήταν το πλαίσιο της νομοθετικής εφαρμογής του. Στο πρώτο κεφάλαιο της ερευνητικής μας προσπάθειας ασχοληθήκαμε με τη διερεύνηση προ-νομικού περιεχομένου των όρων «πρόσωπο» και ‘persona’, ενώ επιχειρήσαμε και μια ετυμολογική τους προσέγγιση, ώστε να έρθουμε σε επαφή με τις πρώτες χρήσεις των όρων αυτών, με το τί σήμαιναν δηλαδή πριν ενδυθούν τη νομική σημασία που απέκτησαν στη συνέχεια. Επιπλέον μελετήσαμε το εννοιολογικό περιεχόμενο των όρων «πρόσωπο» και «persona» στη φιλοσοφία των Στωϊκών, στηριζόμενοι κυρίως στις μαρτυρίες του Παναίτιου και στα έργα του Κικέρωνα και του Επίκτητου, και εξετάσαμε τις σχετικές θεωρίες τους για τα πρόσωπα ως «ρόλους». Στο δεύτερο κεφάλαιο εστιάσαμε στη διερεύνηση και μελέτη του νομικού περιεχομένου του όρου όπως αυτό εξελίχτηκε σε σχέση με το προ-νομικό του περιεχόμενο. Προς το σκοπό αυτό αρχικά μελετήσαμε τη δικαιϊκή νοηματοδότηση του δρώντος υποκειμένου, ερευνώντας το θεωρητικό περιεχόμενο του όρου persona στο ρωμαϊκό δίκαιο, τις νομικές ιδιότητες που αποδίδονταν στην persona, και το νομικό καθεστώς από το οποίο εξαρτούσαν οι ρωμαίοι νομικοί την αναγνώριση της ιδιότητας της persona στα άτομα. Στη συνέχεια μιλήσαμε για την υποκατάσταση του δρώντος υποκειμένου από τρίτο πρόσωπο, η οποία παρουσιάζεται στα νομοθετικά κείμενα με τη φράση ex persona. Συνεχίσαμε με την περίπτωση στην οποία ο όρος persona αποδίδει δικαιϊκό νόημα σε ένα σύνολο υποκειμένων δηλαδή σε ενώσεις προσώπων, ενώ εξετάσαμε και την περίπτωση κατά την οποία ο όρος χρησιμοποιείται από το δίκαιο κατ’αναλογία, επεκτεινόμενος σε σύνολα περιουσίας. Τέλος, αναφερθήκαμε στη βασικότερη διάκριση των αγωγών του ρωμαϊκού δικαίου σε actiones in personam και σε actiones in rem.
description: The aim of the present thesis was the study of frozen expressions (idioms) in Modern Greek. We examined the proposed terminology and the definitions given for frozen expressions. Then we presented the features of frozen expressions and the restrictions on vocabulary, grammar, and syntax. Furthermore, we analyzed the models concerning the comprehension of frozen expressions and we examined children’s ability to produce and understand frozen expressions as well as ways of teaching them to foreign learners. We also examined the compilation of dictionaries of frozen expressions and we presented selected Greek dictionaries written in the last two decades. Another aim of this study was to examine the historical dimension of frozen expressions.